Diari Oficial de la Generalitat Valenciana


Sumari del DOGV 6024, del 29-05-2009 (2009/5791)

RESOLUCIÓ de 28 de maig de 2009, de la Universitat d'Alacant, per la qual es convoca procés selectiu de promoció interna per a l'accés a escales d'aquesta. Referència PI-01/09.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/5791


Data del document
:   28-05-2009

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de maig de 2009, de la Universitat d'Alacant, per la qual es convoca procés selectiu de promoció interna per a l'accés a escales d'aquesta. Referència PI-01/09. [2009/5791]  
Segons el que disposen l'article 22 de la Llei 30/1984, de 2 d'agost, de Mesures per a la Reforma de la Funció Pública i l'article 37 i la disposició addicional quarta del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana, aquesta Universitat, fent ús de les competències que té atribuïdes en l'article 20 de la Llei Orgànica 6/2001, d'Universitats, en relació amb l'article 2.2.e d'aquesta, com també en l'Estatut d'aquesta Universitat, acorda:  
Convocar procés selectiu de promoció interna per a l'accés a les escales de la Universitat d'Alacant, classificades dins del grup A subgrup A1, d'acord amb les següents bases.  
Primera. Requisits dels aspirants  
1.1. Per a ser admesos a la realització del procés selectiu per a l'accés a l'escala corresponent de la Universitat d'Alacant, classificada dins del grup A, subgrup A1, segons el lloc del qual es procedisca, a més dels requisits ja acreditats en nomenaments anteriors, els aspirants hauran de reunir aquests:  
1.1.1. Estar en possessió del títol de llicenciat, arquitecte, enginyer o equivalent.   
1.1.2. Haver prestat serveis efectius, durant dos anys com a mínim, com a funcionari de carrera en cossos o escales del grup A, subgrup A2.  
1.1.3. Ser titular i ocupar, amb destinació definitiva, lloc de treball classificat com A1/A2 en aquesta Universitat.  
1.2. Els requisits a què es refereix l'apartat anterior hauran de complir-se el dia de finalització del termini de presentació de sol·licituds i mantenir-los fins al moment de la presa de possessió en la plaça.  
Segona. Procediment de selecció  
2.1. El procés de promoció interna dels aspirants comprendrà dues fases:   
2.1.1. Primera fase. Curs selectiu, de caràcter obligatori i eliminatori.  
Per a superar aquesta fase és requisit que els aspirants hagen assistit al 90% de les hores lectives del curs.  
El tribunal farà pública en el tauler d'anuncis de l'edifici del Rectorat d'aquesta Universitat la llista d'aspirants que hagen complit el requisit d'assistència establit en aquesta fase, junt amb la data de realització de la primera prova prevista en la fase següent d'aquest procés.  
El curs selectiu tindrà una durada de 70 hores. Els programes i les matèries que integren el curs selectiu figuren en l'annex I d'aquesta convocatòria.  
2.1.2. Segona fase. Proves, ambdues de caràcter obligatori i eliminatori.  
a) Primera prova. Consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides als continguts que integren el curs, detallats en l'annex I.   
Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts, i per a superar-la serà necessari obtenir almenys 5 punts. Cada resposta errònia tindrà una penalització d'un terç sobre les correctes, i les respostes en blanc no puntuaran.  
El tribunal farà pública en el tauler d'anuncis de l'edifici de Rectorat d'aquesta Universitat la relació provisional d'aspirants que hagen superat aquesta prova i establirà el termini de reclamacions.  
Una vegada acabat aquest termini es publicarà la relació definitiva d'aspirants que l'hagen superat, i se'ls convocarà per a la realització de la segona prova.  
b) Segona prova. Elaboració d'un projecte o pla d'actuació o d'un informe tècnic i d'assessorament, d'entre els proposats pel tribunal referits als coneixements adquirits en el curs de la fase anterior i relacionats amb les àrees de gestió específiques corresponents als sectors d'administració als quals pertanyen els llocs ocupats actualment pels diferents aspirants (administració general, biblioteques i arxiu, informàtica, laboratoris d'instrumentació científica, laboratoris d'humanitats, etc.).  
Per a l'execució de la prova s'establiran els materials, mitjos i instruccions que es consideren adequats per a portar-la a terme. Aquesta prova n'inclou l'exposició en acte públic davant del tribunal, que podrà formular les preguntes que, en relació amb el treball, crega convenients.  
Es valorarà de 0 a 10 punts. Per a superar-la serà necessari obtenir almenys 5 punts.   
El tribunal establirà i publicarà els aspectes concrets a valorar en aquesta prova, entre els quals s'hauran d'incloure:  
- L'adequació del treball al plantejament formulat.  
- Estructura i coherència del treball.   
- Capacitat de síntesis.  
- Argumentació i claredat expositiva.  
- Iniciativa i viabilitat, si escau, de les propostes presentades.  
El tribunal farà pública en el tauler d'anuncis de l'edifici de Rectorat d'aquesta Universitat la relació provisional d'aspirants que hagen superat aquesta prova i establirà el termini de reclamacions.  
L'avaluació d'aquesta segona fase del curs selectiu requerirà la superació de les dues proves per separat i la puntuació total serà el resultat de la mitjana entre aquestes.   
2.2. Amb el resultat definitiu de la segona prova, el tribunal publicarà la relació d'aspirants declarats aptes.  
Tercera. Sol·licituds  
3.1. Els qui vulguen prendre part en aquestes proves selectives hauran de fer-ho constar en la sol·licitud que estarà disponible en la següent adreça de la pàgina web del Servei de Selecció i Formació: i a l'oficina principal del Registre General de la Universitat (edifici de Rectorat i Serveis Generals del campus de Sant Vicent), dirigides al Servei de Selecció i Formació de la Universitat d'Alacant.   
3.2. El termini de presentació de les sol·licituds serà de 20 dies naturals, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana. Es presentaran a l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig) o a les oficines auxiliars, situades en les secretaries de centre i en la Seu d'Alacant. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal un certificat que acredite que els aspirants compleixen els requisits que exigeix la base 1.1. En cas que no es trobe en l'expedient del sol·licitant l'acreditació referida al requisit de titulació (base 1.1.1), s'actuarà d'acord amb el que estableix la base 5.1. En tot cas, aquest s'haurà de reflectir en l'apartat de «Títols acadèmics oficials» de la sol·licitud.  
3.3. Els aspirants hauran d'indicar en el quadre de la sol·licitud destinat a «Cos/escala o categoria»: escala tècnica per a ocupar llocs d'administració general o, si escau, especial i del sector corresponent, o escala d'arxivers, bibliotecaris i documentalistes; i en «Referència»: PI-01/09.  
3.4. Si els aspirants volen fer els exercicis del procés selectiu en valencià, com consta en la base 2.1.2 a, hauran de fer-ho constar en el quadre A) de l'epígraf «Dades que cal consignar segons les bases de la convocatòria» de la sol·licitud. Si no ho fan així, s'entendrà que opten per fer els exercicis en castellà.   
Quarta. Admissió dels aspirants  
4.1. En acabar el termini de presentació d'instàncies, el gerent dictarà una resolució que contindrà la relació provisional d'admesos i exclosos en el curs selectiu. En aquesta relació caldrà fer constar els cognoms, nom i DNI de tots els aspirants i l'escala a què s'opta.  
4.2. Els aspirants exclosos podran solucionar els defectes que n'hagen motivat l'exclusió o fer les al·legacions que consideren oportunes, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb el que estableix el Decret 33/1999.  
4.3. Quan acabe el termini i hagen estat resolts els defectes, si n'hi haguera, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.  
4.4. Si no hi ha cap aspirant exclòs en la relació indicada en la base 4.1, es considerarà definitiva.  
Cinquena. Presentació de documents i nomenament  
5.1. Una vegada publicada la relació definitiva d'aspirants que han superat el procés, aquells dels quals no conste en el Servei de Gestió de Personal la fotocòpia compulsada del títol acadèmic exigible d'acord amb aquesta convocatòria, hauran de presentar-lo en aquest Servei, en el termini de 15 dies naturals comptadors des de l'endemà de la publicació.  
5.2. En cas que no es presente la documentació dins del termini indicat, o que els documents presentats siguen falsos, s'invalidaran les actuacions de l'aspirant i seran nuls els actes subsegüents del tribunal que el concernisquen, sense perjudici de les responsabilitats en què l'aspirant haguera pogut incórrer.  
5.3 El president del tribunal enviarà còpia certificada de la relació definitiva d'aprovats al rector de la Universitat, en la qual proposarà el nomenament dels aspirants com a funcionaris de carrera de l'escala corresponent de la Universitat d'Alacant. Per resolució d'aquest òrgan es nomenaran com a funcionaris de carrera, que es publicarà en el Diari Oficial de la Comunitat Valenciana.  
5.4. La presa de possessió es farà en el termini d'un mes, comptador des de la data de publicació del nomenament en el Diari Oficial de la Comunitat Valenciana, en el mateix lloc de treball que ocupaven.  
Sisena. Tribunal  
6.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació contingudes en aquesta llei i al que preveu l'article 8 del Decret 33/1999, de 9 de març, del Govern Valencià, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana.  
Els membres del tribunal hauran de reunir, a més, els requisits que preveu l'article 13.4 del vigent text refós de la Llei de la Funció Pública Valenciana.  
6.2. Amb anterioritat a la iniciació del curs selectiu, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.  
6.3. Amb la prèvia convocatòria del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.  
6.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.  
6.5. El tribunal podrà disposar la incorporació als seus treballs d'assessors especialistes per a les proves que consideren pertinents; la tasca d'aquests assessors estarà limitada a col·laborar en les respectives especialitats tècniques. La designació d'aquests assessors haurà de ser comunicada al rector de la Universitat i fer-se pública.  
6.6. El tribunal qualificador adoptarà les mesures necessàries, en els casos que calga, perquè els aspirants amb discapacitat tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i mitjans per a les persones amb discapacitats que ho sol·liciten.  
6.7. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 699 102 808.  
6.8. Els tribunals, titular i suplent, el nomenament dels quals es publicarà segons s'indica en la base següent, es compondran de president i de quatre vocals cadascun, i un d'aquests actuarà de secretari.  
Setena. Lloc de publicació de resolucions  
D'acord amb l'article 59.6.b de la Llei 30/1992, de 26 de novembre, a l'efecte de notificació les resolucions i els anuncis successius es publicaran en el tauler d'anuncis de l'edifici de Rectorat i Serveis Generals o per qualssevol altres mitjans, si cal.  
Huitena. Consultes de la pàgina web  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça:   
Tota la informació relativa al desenvolupament del curs selectiu estarà disponible en l'adreça:   
Novena. Norma final  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 6.4 de la Llei Orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, podran interposar recurs de reposició en el termini d'un mes, comptador a partir de l'endemà de la publicació d'aquesta convocatòria, davant el rector, segons el que disposa l'article 116 de la Llei 30/1992, redactat d'acord amb la Llei 4/1999.  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.  
El recurs podrà ser interposat davant de l'òrgan que haja dictat l'acte que s'impugna o davant el rector com a òrgan competent per a resoldre'l.  
Alacant, 28 de maig de 2009.- El gerent: Rafael Carrillo Paños.  
ANNEX I  
ACCÉS A LES ESCALES DEL GRUP A, SUBGRUP A1   
Referència PI-01/09  
Continguts que es desenvoluparan en el curs (70 hores)  
M.1. Mòdul. Legislació bàsica. 10 hores.  
· Protecció de dades de caràcter personal.  
· Drets dels ciutadans d'accés a les dades.  
· La responsabilitat de les administracions públiques. Responsabilitat administrativa.  
M.2. Mòdul. Gestió econòmica. 6 hores.  
· El finançament de les universitats.  
· Control pressupostari.  
· La contribució socioeconòmica de les universitats valencianes.  
M.3. Mòdul. Personal: 6 hores.  
· Estatut bàsic de l'empleat públic i desenvolupament.  
M.4. Mòdul. Gestió d'investigació: 6 hores.  
· L'estructura i la gestió de la investigació en la Universitat d'Alacant  
M.5. Mòdul. Espai Europeu d'Educació Superior: 8 hores.  
· EEES: aspectes generals: objectius, abast i implicacions.  
M.6. Mòdul. Qualitat en la Universitat d'Alacant: 6 hores.  
· Els instruments per a la qualitat de la gestió en la Universitat d'Alacant:  
- L'avaluació de la qualitat i els plans de millora.   
- Les cartes de servei.   
- Planificació estratègica en la Universitat d'Alacant: Pla Estratègic de Gestió.  
M.7. Mòdul. Mètodes i tècniques directives: 22 hores.  
· Direcció i gestió de projectes. Planificació, instruments i tècniques.   
· La direcció per objectius: definició i característiques principals, com formular objectius, indicadors de compliment.  
· Competències directives: delegació, presa de decisions i solució de problemes.  
M.8. Mòdul. Administració electrònica: 6 hores.  
· Fonaments de l'administració electrònica.   
· Certificació digital i signatura electrònica.   
· El desenvolupament tecnològic de la Llei 11/2007.